ສະຫະລັດແລະອີຢູ ຊຸກຍູ້ ການລົງທຶນໃນມຽນມາ (ວີດີໂອ ລາວ/ອັງກິດ)
​ເຈົ້າໜ້າ​ທີ່​ມຽນມາ​ກ່າວ​ວ່າ ການ​ລົງທຶນ​ຊຸດ​ໃໝ່ ​ຈະ​ຊ່ວຍ​ສະໜັບສະໜຸນ ອຸ້ມ​ຊູ​ການ​ປະຕິ​ຮູບ​ຕ່າງໆ​ ແລະຈະບໍ່ກະທົບກະເທືອນຕໍ່ຄວາມສໍາພັນກັບຈີນ.
ຂະນະນີ້ ມຽນມາແມ່ນເປີດກວ້າງ ສໍາລັບການລົງທຶນຂອງຕ່າງປະເທດ ລຸນຫຼັງການໂຈ໊ະການລົງໂທດຕ່າງໆຂອງສະຫະພາບຢູໂຣບ ແລະສະຫະ ລັດ ຕໍ່ລັດຖະບານທີ່ນໍາໂດຍທະຫານໃນມຽນມານັ້ນ Scott Stearns ຜູ້ສື່ຂ່າວວີໂອເອ ປະຈໍາກະຊວງຕ່າງປະເທດສະຫະລັດ ມີລາຍງານກ່ຽວກັບວ່າ ການລົງທຶນໃໝ່ເຫລົ່ານັ້ນຈະສົ່ງຜົນກະທົບແນວໃດ ຕໍ່ການອາໄສ ເພິ່ງອິງປະເທດຈີນໃນທາງເສດຖະກິດ ຂອງມຽນມານັ້ນ ທອງປານ ມີເລຶ່ອງນີ້ ມາສະເໜີ ທ່ານໃນອັນດັບຕໍ່ໄປ ຂະນະນີ້ ມຽນມາກໍາລັງປ່ຽນແປງ ແລະຄວາມສໍາພັນກັບບັນດາປະເທດຕາເວັນຕົກ ກໍກໍາລັງປ່ຽນແປງໄປຄືກັນ ບັດນີ້ ທ່ານນາງ ອອງຊານ ຊູຈີ ຜູ້ນໍາປະຊາທິປະໄຕມຽນມາ ກໍໄດ້ເປັນສະມາຊິກສະພາແຫ່ງຊາດແລ້ວ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ໄດ້ເປັນແຂກຜູ້ມີກຽດຂອງປະເທດ ແລະບັນດາຜູ້ນໍາປະເທດຕາເວັນຕົກກ່າວວ່າ ສົມຄວນມີການເປີດຄວາມສໍາພັນກັນຄືນໃໝ່ເທື່ອລະຂັ້ນກັບ ມຽນມາ ເພື່ອສະໜອງຕອບການປະຕິຮູບທາງການເມືອງໃນປະເທດດັ່ງກ່າວ ປະທານາທິບໍດີ ບາຣັກ ໂອບາມາ ກ່າວຢູ່ທີ່ກອງປະຊຸມສຸດຍອດ G8 ຢູ່ໃກ້ໆວໍຊິງຕັນ ເມື່ອບໍ່ດົນມານີ້ ວ່າ: ແຕ່ວ່າ ການໂຍະຍານການລົງໂທດ ຂອງສະຫະພາບຢູໂຣບແລະສະຫະລັດ ຕໍ່ມຽນມາ ມີຄວາມໝາຍຢ່າງໃດ ສໍາລັບຄວາມສໍາພັນດ້ານການຄ້າທີ່ມີມາດົນນານຂອງມຽນມາ ກັບຈີນນັ້ນ? ລັດຖະມົນຕີຕ່າງປະເທດມຽນມາ ທ່ານ Wunna Maung Lwin ກ່າວວ່າ ທ່ານບໍ່ຄາດໝາຍວ່າ ຈະມີການລົດນ້ອຍຖອຍລົງໃນການລົງທຶນຂອງຈີນ ໃນກອງປະຊຸມຖະແຫລງຂ່າວຮ່ວມກັນກັບ ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ເມື່ອບໍ່ນານມານີ້ ທ່ານກ່າວວ່າ: ທ່ານນາງ ຮິລແລຣີ ຄລິນຕັນ ລັດຖະມົນຕີຕ່າງປະເທດສະຫະລັດ ກ່າວວ່າ ສະຫະລັດຮັບຮູ້ຄວາມສໍາພັນ ລະຫວ່າງມຽນມາແລະຈີນ ທ່ານນາງ ຄລິນຕັນ ກ່າວຕໍ່ໄປວ່າ: ທ່ານ Doug Bandow ທີ່ສະຖາບັນ Cato Institute ຂອງວໍຊິງຕັນ ກ່າວວ່າ ທັງມຽນມາ ແລະຈີນ ກໍກໍາລັງປ່ຽນແປງ ທ່ານ Bandow ກ່າວວ່າ ທ່ານ Bandow ເຊຶ່ອວ່າ ເຫດຜົນໃນການປະຕິຮູບຂອງມຽນມາ ສ່ວນນຶ່ງແມ່ນມາຈາກການທີ່ມຽນມາບໍ່ຢາກໃຫ້ຕົນເປັນຄືກັບເກົາຫຼີເໜືອ ຄືເປັນປະເທດຍາກ ຈົນ ທີ່ເພີ່ງພາຈີນປະເທດດຽວເທົ່ານັ້ນ ບໍ່ດົນກ່ອນການລົງໂທດຖືກໂຈະໄວ້ນັ້ນ ມຽນມາໄດ້ສັ່ງໃຫ້ຢຸດວຽກງານກໍ່ສ້າງ ເຂຶ່ອນໄຟຟ້ານໍ້າຕົກ ມູນຄ່າສາມພັນລ້ານໂດລາຂອງຈີນ ຫຼັງຈາກມີການປະທ້ວງຫຼາຍບັ້ນໂດຍບັນດານັກເຄຶ່ອນໄຫວປົກປ້ອງສະພາບແວດລ້ອມ ແຕ່ທ່ານ Rex Rieffel ແຫ່ງສະຖາບັນ Brookings Institution ກ່າວວ່າ ແທນທີ່ວ່າຈະເຮັດໃຫ້ການລົງທຶນຂອງຈີນຜິດຫວັງນັ້ນ ມັນອາດຊ່ວຍໃຫ້ຄວາມສໍາພັນ ກ້າວໄກໄປຂ້າງໜ້າອີກ ທ່ານ Rieffel ອະທິບາຍຕໍ່ໄປວ່າ: ບັນດາເຈົ້າໜ້າທີ່ມຽນມາກ່າວວ່າ ການລົງທຶນຊຸດໃໝ່ຈະຊ່ວຍສະໜັບສະໜຸນ ອຸ້ມຊູການປະຕິຮູບຕ່າງໆໄດ້ ແຕ່ສະຫະລັດອາດທໍາການລົງໂທດມຽນມາເຄັ່ງຄັດຍິ່ງຂຶ້ນອີກ ຖ້າຫາກການປະຕິຮູບເຫຼົ່ານັ້ນບໍ່ດໍາເນີນສືບຕໍ່ໄປ